في الوقت الذي تحتاج فيه مدن وقرى المغرب الجميلة للترويج لها سياحيا وإعلاميا، يفضل عدد من المسؤولين المغاربة السفر إلى الخارج من أجل السياحة والاستجمام، كما هو الشأن بالنسبة لاحتفالات رأس السنة الميلادية. واخا كاينين مناطق زوينة ورائعة ف بلادنا، ومحتاجة للدعم والترويج، غير وزير ولا وجوج الى جاو ليها جوج مرات ف العام غاتستافد من بزاف، ولكن العكس هو لي كاين، حاليا المسؤولين كيفضلو باريس على بين الويدان وعلى مراكش واكادير والداخلية. مصادر “كود” كشفت بلي هاد الاسبوع الأخير قبل نهاية السنة، شهد حركة غير عادية في سفر عدد من المسؤولين والبرلمانيين، لي توجهو إلى أوربا وأمريكا، ولكن المكان لي مشاو ليه بزاف هو فرنسا للاحتفال برأس السنة الميلادية. برلماني اتصلت به “كود” قال بلي أنه كيفضل يمشي لباريس مع عائلتو، منها قضاء راس العام ومنها “البيزنيس” خصوصا في مجال العقار. طبعا كاين نوع من السياسيين لي كيمشيو يحتافلو مع ولادهم لي كيقراو ف اوربا ولا خدامين تما. متتبعون كيشوفو بلي كاينا جوج أمور كيتحكمو ف سفر المغاربة الى الخارج لقضاء العطلة، أولها أن البلاد ولات غاليا، في حين الخارج فيه ثمن مناسب وفيه حرية أكبر، والحاجة الثانية أن بعض المسؤولين كيفضلو الاستجمام في الخارج. 
وعلاش مايدوزوش فالمغرب ويروجو للسياحة فيه ..سياسيون وبرلمانيون ووزراء مدوزين راس العام ف باريس ومدريد وعواصم اوربا وأمريكا